**Prijedlog**

Na osnovu člana 13. stav 2. tačka 5. Zakona o principima lokalne samouprave („Službene novine Federacije BiH“, broj:49/06 i 51/09), člana 31., 32. i člana 33. Zakona o sportu („Službene novine Zeničko-dobojskog kantona“, broj 6/17 – Prečišćeni tekst), člana 19. tačka 7, i člana 101. stav 3. Statuta Općine Breza („Službeni glasnik Općine Breza“, broj 8/09 - Prečišćeni tekst“), Općinsko vijeće Breza na sjednici održanoj dana \_\_\_\_\_\_\_\_\_\_\_\_\_donosi,

**O D L U K U**

o korištenju sportske sale u Domu „Partizan“

Član 1.

Ovom Odlukom se utvrđuju uslovi za korištenje sportske sale u sklopu Doma „Partizan“ u ulici 6. april br.1, čiji je vlasnik Općina Breza od strane sportskih klubova i drugih zainteresovanih pravnih lica.

Član 2.

Svako korištenje sportske sale od sportskih klubova i drugih pravnih lica zasniva se na ugovoru između Općine Breza i korisnika.

Član 3.

Sportski klub ili drugo zainteresovano pravno lice koje želi koristiti sportsku salu obavezno je prijaviti se na Javni poziv koji raspisuje Općina Breza za jednu kalendarsku godinu.

Uz prijavu na Javni poziv sportski klub ili udruženje je obavezno dostaviti ovjerenu kopiju Rješenja o registraciji, ime i prezime odgovornog lica i kontakt telefon odgovornog lica.

Član 4.

Ugovorom o korištenju sportske sale Doma „Partizan“ posebno se utvrđuju:

* obaveze korisnika u smislu poštivanja kućnog reda, održavanja i čuvanja prostorija i inventara,
* visina naknade za korištenje sale po satu i mjesečni iznos,
* obaveza naknade učinjene štete,
* termini korištenja sale,
* brojnost grupe koja koristi termin,
* nadležnost i odgovornost lica koje je kao predstavnik Općine odgovorno za primopredaju sale,
* trajanje ugovora,
* uvjete i okolnosti za raskid ugovora.

Član 5.

Komisiju koja će određivati raspored korištenja sportske sale Doma „Partizan“, imenuje načelnik Općine Breza, od predstavnika sportskih klubova i udruženja koji su se prijavili na Javni poziv i jednog predstavnika Općine.

Član 6.

Ugovor se potpisuje na period u maksimalnom trajanju jedne kalendarske godine. Za obnavljanje ugovora neophodno je da se korisnik ponovo prijavi na Javni poziv naredne godine.

Član 7.

Ugovorom o korištenju sportske sale Doma „Partizan“ utvrđuje se mjesečni iznos koji plaćaju korisnici, a koja se određuje na osnovu cijene od 5,00 KM po satu.

 Korisnici plaćaju naknadu za korištenje sportske sale početkom mjeseca za predhodni mjesec. Naknada će se plaćati na osnovu evidencije o korištenju sportske sale koju vodi Služba za finansije, inspekcijske poslove i opću upravu, a što će se detaljno regulisati Ugovorom okorištenju sportske sale.

Član 8.

Prioritet u dodjeljivanju termina za korištenje sportske sale Doma „Partizan“ imaju sportski klubovi i udruženja koji rade sa mlađim kategorijama.

Član 9.

Općina je dužna, nakon što utvrdi termine korištenja sportske sale, da na ulaznim vratima postavi sedmični raspored korištenja sportske sale.

Za poštivanje kućnog reda, evidenciju korištenja termina, brojnosti grupe i pravilnog korištenja sportske sale zadužujese Služba civilne zaštite Općine Breza.

Član 10.

Općina ima mogućnost da iz ostvarenog prihoda po ovom osnovu planira sredstva za održavanje Doma „Partizan“.

Član 11.

Općinski načelnik može jednokratno odobriti korištenje sportske sale Doma „Partizan“ i drugim pravnim licima koji se nisu prijavili na Javni poziv, a u svrhu organizovanja raznih sportskih, humanitarnih, kulturnih i drugih manifestacija, koji podnesu zahtjev sa detaljnim obrazloženjem.

Za korištenje sale u slučaju iz predhodnog stava donosi se posebna Odluka.

Član 12.

Ova Odluka stupa na snagu narednog dana od dana objavljivanja u „Službenom glasniku Općine Breza“.

Broj:\_\_\_\_\_\_\_\_\_\_\_\_\_\_\_­­­\_\_ Predsjedavajući

Datum :\_\_\_\_\_\_\_\_\_\_\_\_\_\_\_ Općinskog vijeća

 Rihić Anel, s.r.

Obrazloženje:

Pravni osnov za donošenje Odluke:

1. Zakon o principima lokalne samouprave - član 13. stav 2. tačka 5. („Službene novine Federacije BiH“, broj:49/06 i 51/09),
2. Zakona o sportu - član 31. član 32. i član 33. („Službene novine Zeničko-dobojskog kantona“, broj 6/17 – Prečišćeni tekst).
3. Statut Općine Breza - član 19. tačka 7, i član 101. stav 3. („Službeni glasnik Općine Breza“, broj 8/09 - Prečišćeni tekst“),

Razlozi za donošenje Odluke:

Dosadašnji način korištenja sportske sale Doma „Partizan“ nije bio pravno regulisan u smislu odredaba Zakona o sportu Zeničko-dobojskog kantona, te se Općinskom vijeću Općine Breza predlaže da Odluku o korištenju sportske sale Doma „Partizan“ usvoji u predloženom tekstu.

Služba za finansije, inspekcijske poslove i opću upravu

Pomoćnik načelnika

Meliha Beširević